شیخوشریف خانقاہ عالیہ قادریہ

شیخوشریف اوکاڑہ کا ایک نواحی قصبہ ہے جو علمی ادبی اور روحانی اعتبار سے اس علاقے میں بہت باشرف ہے۔ یہاں سادات گیلانیہ کے مختلف خانوادے آباد ہیں

۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (شیخوشریف) ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
شیخوشریف شہروں کے شور اور شر سے دور ایک بستی ہے۔جو ضلع اوکاڑہ ،ساہیوال، فیصل آباد اور شیخوپورہ کی حدود کے درمیان واقع ہے۔اگرچہ انتظامی لحاظ سے ڈسٹرکٹ اوکاڑہ میں آتی ہے۔جس کو 1757ء میں سادات گیلا نیہ کے ایک چشم وچراغ سید حسن بخش المعروف داتا حسنین سائیں بن سید سلطان الفقراء امام حیدر بخش نے شرف اقامت بخشا۔یہ ایک کھرل رئیس شیخو خان بن نواب چاوہ خان وجھیرہ کھرل کی رہائیش گاہ تھی۔ اس کا نام"چاہ توتاں والا"تھا مگرمخلص مرید پر اپنے پیر کی خصوصی شفقت کے باعث اس کا نام "شیخوشریف"پڑ گیا۔آنجناب کی ساری اولاد یہیں مقیم ہے۔حالات بدلتے رہتے ہیں،اور جب زمانہ نئی کروٹیں لیتا ہے تو کئی ایک رسمیں جا اور بے جا اس میں ابھر نے لگتیں ہیں جو کبھی کبھارماضی اور مستقبل کو فراموش کردیتی ہیں۔ نائلہ واساف کی طرح۔۔۔۔۔۔۔۔۔۔،جو کبھی معتوب زمانہ تھے ۔۔۔۔۔۔۔۔،محبوب زمانہ نظر آنے لگ جاتے ہیں۔
خیر۔۔۔۔۔۔۔۔ بس دعا ہے کہ اس کا نام قیامت تک شرافت کے ساتھ ہی قائم اور یہ کبھی بھی حوادثات زمانہ کی نذر نہ ہو اور نہ ہی اس کی عظمت و صداقت امتداد زمانہ کی دھول میں گم ہوجائے
(اقتباس انیس المظاہر فی سیرت السید عبدالقادر جیلانی از سید سید علی ثانی جیلانی۔شیخوشریف<ref'''</ref>)
موجودہ دور میں بھی شیخوشریف علم و عرفان اور ادب کا منبع ہے۔ ادارہ صوت ہادی شیخوشریف ادب سے محبت اور دینی و دنیاوی پرچار کا منہ بولتا ثبوت ہے۔ادارہ صوت ہادی کی سرپرستی سید افضال حسین گیلانی فرما رہے ہیں اور منتظم اعلی کی خدمات سید سیدعلی ثانی گیلانی دے رہے ہیں۔ ادارہ صوت ہادی متعدد کتب شائع کرچکا ہے جن میں چند اہم کتب کے نام یہ ہیں:
"شہر غزل کے بعد"جس میں ساہیوال کے تمام شعرا یا جن کا تعلق ساہیوال سے رہا ہو کا کلام شامل کیا گیا ہے۔"حیات الامیر جلد اول دوم" اس میر سید محمدغوث بالاپیر ستگھرہ اوکاڑہ کا مکمل تذکرہ کیا گیا ہے۔ "سیرت و سوانح سید عبدالرزاق المروف داتا شاہ چراغ لاہوری" اس میں سرکار علی المرتضیؓ سے لیکر موجودہ بزرگان شیخوشریف تک کے حالات و واقعات اور سلسلہ بیعت و خلافت کا مکمل ذکر کیا گیا ہے۔ "انیس المظاہر فی سیرت السید عبدالقادر جیلانی"یہ آپ کی سیرت پر ایک نادرو نایاب کتاب ہے۔اس کتاب میں حضرت سیدنا غوث اعظمؓ کے حالات و واقعات قلم بند کیے گیئے ہیں۔ "حیات داتاحسنین سائیں" اس میں بانی شیخوشریف حسن بخش المعروف داتا حسنین کے زندگی حیات پر روشنی ڈالی گئی ہے۔ "جنگل سے پرے سورج" ایک بے مثل و بے بدل شاعر مراتب اختر سید کی شاعری کا ایک حسین مجموعہ ہے۔ وناں دی چھاں تے سسی"سید افضال حسین گیلانی کا مشہور زمانہ پنجابی کلام۔اور بھی بہت سی کتب ادارہ صوت ہادی نے شائع کی ہیں۔ سہ ماہی صوت ہادی کے نام سے ایک رسالہ بھی شائع کیا جاتا ہے۔
راقم الحروف اسی ادارہ صوت ہادی کا ایک ادنی سا کارکن ہے۔(محمدعباس افضل قادری0300.8699721)